**Martfű Város Alpolgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJESZTÉS**

**a hulladékgazdálkodási közszolgáltatásról szóló 9/2014.(IV.9.) önkormányzati rendelet**

**módosítására**

Martfű Város Önkormányzata Képviselő-testületének

2015. június 24-i ülésére

Előkészítette: Szász Éva jegyző,

Véleményező: Pénzügyi Ügyrendi és Városfejlesztési Bizottság

Döntéshozatal: minősített többség

Tárgyalás módja: nyilvános ülés

**Indokolás**

**a hulladékgazdálkodási közszolgáltatásról szóló 9/2014.(IV.9.) önkormányzati rendelet**

**módosításáról szóló**

**…./2015.(…..) önkormányzati rendelethez**

A hulladékgazdálkodási közszolgáltatás végzésének feltételeiről szóló 385/2014.(XII.31.) Korm. rendelet 2015. július 1-jén hatályba lépő rendelkezései alapján

7. § (1) A vegyes hulladék szabványos gyűjtőedényben történő gyűjtéséhez a közszolgáltatónak biztosítania kell azt, hogy az ingatlanhasználó legalább 2 különböző űrmértékű gyűjtőedény közül választhasson.

(1a)[1](http://njt.hu/cgi_bin/njt_doc.cgi?docid=173577.287762" \l "foot1) A közszolgáltató a vegyes hulladék gyűjtésére szolgáló 2 különböző űrmértékű gyűjtőedény közül – az (1c) bekezdésben meghatározott kivétellel –

*a)* a természetes személy ingatlanhasználó részére legalább egy olyan gyűjtőedény választásának lehetőségét biztosítja, amelynek az űrmértéke a 80 litert,

*b)* a lakóingatlant egyedül és életvitelszerűen használó természetes személy ingatlanhasználó részére legalább egy olyan gyűjtőedény választásának lehetőségét biztosítja, amelynek űrmértéke a 60 litert

nem haladja meg.

(1b)[2](http://njt.hu/cgi_bin/njt_doc.cgi?docid=173577.287762" \l "foot2) Az (1a) bekezdés *b)* pontja szerinti jogosultságot az ingatlanhasználó csak abban az esetben veheti igénybe, ha annak tényét, hogy a lakóingatlant egyedül és életvitelszerűen használja, a települési önkormányzat által kiadott igazolás útján a közszolgáltató részére bizonyítja.

(1c)[3](http://njt.hu/cgi_bin/njt_doc.cgi?docid=173577.287762" \l "foot3) A közszolgáltató által felajánlott mindkét gyűjtőedény űrmértéke abban az esetben haladhatja meg az (1a) bekezdés szerinti űrmértéket, ha a közszolgáltató által felajánlott gyűjtőedény egyedi azonosító jellel rendelkezik, és az adott ingatlanhoz tartozó gyűjtőedény ürítésének tényét az azon elhelyezett egyedi azonosító jel alapján az ürítéskor elektronikus úton rögzíti.

(2) A választási lehetőséget az ingatlanhasználó számára a közszolgáltató úgy ajánlja fel, hogy a választható gyűjtőedény űrmértéke igazodjon az érintett ingatlanon képződő hulladék mennyiségéhez, figyelembe véve

*a)* a településen képződő vegyes és elkülönítetten gyűjtött hulladék fajlagos mennyiségét,

*b)* az érintett ingatlant használó természetes személyek számát, valamint

*c)* a települési szilárd és folyékony hulladékkal kapcsolatos közegészségügyi követelményekről szóló miniszteri rendeletben meghatározott szállítási gyakoriságot,

*d)**[4](http://njt.hu/cgi_bin/njt_doc.cgi?docid=173577.287762" \l "foot4)* az érintett ingatlant használó természetes személy (1a) bekezdés *b)* pontja szerinti jogosultságát (ha van ilyen személy)

A hatályba lépő rendelkezéseknek az önkormányzati rendeletet meg kell feleltetni. ezért a gyűjtőedények minimális méretére vonatkozó rendelkezést hatályon kívül kell helyezni.

Hatásvizsgálat

**a hulladékgazdálkodási közszolgáltatásról szóló 9/2014.(IV.9.) önkormányzati rendelet**

**módosításáról szóló**

**…./2015.(…..) önkormányzati rendelethez**

1. **Társadalmi-gazdasági, költségvetési hatása:**

A rendelet-módosítás társadalmi-gazdasági szempontból nagy jelentőséggel bír, hiszen

 a környezetvédelem, a hulladékgazdálkodással kapcsolatos célok elérése közös érdek.

Negatív költségvetési hatásként jelentkezik a kisebb űrmértékű gyűjtőedény választásának lehetőségével a bevételkiesés.

1. **Környezeti és egészségi hatása, következményei:**

Környezeti és egészségi hatás nincs.

1. **Adminisztratív terheket befolyásoló hatás:**

A rendelet-módosítás elfogadása nem jár adminisztratív terhekkel.

1. **A jogszabály megalkotásának szükségessége, a jogalkotás elmaradásának várható következményei:**

A módosítás a magasabb szintű jogszabályoknak történő megfelelés miatt indokolt.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2015. június 17.

Gonda Istvánné

alpolgármester